Holetín

Municipo Holetín situas en Ĉeĥio, regiono Pardubice, distrikto Chrudim, en Fera montaro, 5 km norde de la urbo Hlinsko, ĉe la ŝoseo n-ro 355 inter Hlinsko kaj Chrast. Vivas ĉi tie  (). En la vilaĝo estas fervoja haltejo sur linio Pardubice - Havlíčkův Brod.

 Historio 
Legendo rakontas, ke en loko, kie nuntempe estas vilaĝo Holetín, iam staris fortikaĵeto, en kiu vivis senjoro Holeta el Holetín, kiu zorgis pri sekureco de domaroj en ĉirkaŭaĵo. Kondukis ĉi tie grava veturigista vojo inter Bohemio kaj Moravio, kiu estis rememorata jam en la unua historia raporto pri Holetín el la jaro 1144.

 Pli nova historio 
En la jaro 1788 datiĝas la unua raporto pri instruado en Holetín. Komence oni instruis en privataj domoj n-ro 84 kaj pli posto n-ro 75. Nur en la jaro 1823 estis konstruita nova masonita lernejo. En ĝi estis lernejĉambro, loĝejo de instruisto, stalo, kelo kaj malgranda ĝardeno. Sur tegmento estis tureto en kiu pendis sonorileto. La instruisto per ĝi sonoris trifoje tage kaj ankaŭ mortosonoradon. En la jaro 1881 oni konstruis novan lernejon kaj en la malnova estis aranĝita la dua loĝejo kaj de la jaro 1908 poŝtoficejo.

En la jaro 1893 estis konstruita kaj konsekrita kapelo de Sankta Johano Nepomuka. La vilaĝo disponas per du tombejoj, katolika kaj evangeliana.

Iam estis en la vilaĝo plejparte ĉarpentitaj domoj. Kelkaj el ili konserviĝis ĝis nun, ekzemple protektata memoraĵo, ĉarpentita domo n-ro 35.

Holetín apartenas al la plej longaj vilaĝoj en la regiono, ĝi estas 5 km longa. Estas ankaŭ granda alteca diferenco en ĝi. Ŝerce, sed vere oni diradas, ke kiam en Dolní Holetín (Malsupra Holetín) printempe floras galantoj, en Horní Holetín (Supra Holetín) estas ankoraŭ neĝamasoj.
La komunumo estas tipa huba vilaĝo kun konstruaĵoj ambaŭflanke de la ĉefŝoseo kaj rivereto. La rivereto fontas sur monteto super la vilaĝo kaj fluas trans Holetín kaj pluaj vilaĝoj ĝis Hrochův Týnec, kie ĝi enfluas en riveron Novohradka. Iam ĝi estas nomata Holetínka kaj iam Ležák.

 Loĝantaro 

 Partoj de municipo 
 Dolní Holetín
 Horní Babákov
 Horní Holetín

 Pluaj fotoj 

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.

 Eksteraj ligiloj 
 Paĝaro de mikroregiono Hlinsko  

Kategorio:Vilaĝoj en distrikto Chrudim
Kategorio:Municipoj en distrikto Chrudim
Kategorio:Setlejoj en Fera montaro